Deg yixef-a ad nexdem tasleḍt tasentalant n temseɛraq. Salhi M.A yenna-d: « Di tesleḍt tasentalant awal « asentel» immal-d takti (am tayri am yinig, amttar, am tamettant) i ɣef id yewwi uḍris. Yettban-d usentel n uḍris ama deg uzeṭṭa n wawalen (awalen mqaraben deg unamek), ma deg uzeṭṭa anamkan (tifyar d tugniwin n uɣanib, mqaraben-t deg unamek) ».1  H.Genevois: « Isental iɣef d-ttawint temseɛraq, d imarkantiyen, d iwsiɛen, ttwaddmend di tugget-nsen si tɣawsiwin n twacult seg yimɣan d lɣellat, seg umaḍal n tfellaḥt d iɣersiwen, si lqaɛa lakk d igenwan »2 .